als_Latn dik_Latn sag_Latn
Zona VIP, vendi “pse ma pe e pse ta pashë”!
Nga Medjan Gjoni
Më pëlqen shumë jeta e natës. Më pëlqen të dal me shoqërinë në “club”-e, të kërcej, të pi e të shijoj ritmet e muzikës. Të paktën grupi nga i cili unë rrethohem përbëhet nga njerëz që vërtet i shijojnë “club”-et. Kërcejmë dhe bëjmë si të çmendur nga muzika që jepet, kënaqemi duke qeshur e duke bërë ndonjë foto tek-tuk sa t’u tregojmë followers-ave se ku jemi, por vetëm kaq. Na shijon shumë ai ambienti aty poshtë skenës, ngjitur me njerëz të thjeshtë e duke u lagur me gotat që derdhen nga ngushtësia dhe duke u djegur e duke u bërë gjithë shenja nga duhanpirësit.
Ngre kokën lart dhe shikoj përballë, anash, majtas-djathtas zonën VIP që e ndan nga zona jonë e varfër. Tavolina me drita dhe shishe super të shtrenjta, ku përfaqësohen nga vajza të pafajshme të moshës 18 e sipër, të veshura me fustane super të shkurtra, ku pothuajse 80 për qind të trupit e kanë të nxjerrë dhe që kur ua ngul sytë bëjnë si të bezdisura ose e kundërta. Shumica e këtyre vajzave janë të shoqëruara me “laca” nga 40-50 vjeç, mundësisht me bark. Këto vajza u tregojnë followers-ave që kanë dalë dhe i bëjnë promocion shishes me fishekzjarrë dhe trupit të tyre të zhveshur joshës. Pastaj na tregojnë ne publikut që ata kanë punuar shumë nëpër “Call Center” dhe që “laci” është thjesht shoku i tyre; ai i shkreti rri me kokën ulur duke lodruar në internet dhe këto ndërkohë as që nuk po ia hedhin sytë. Sapo ato kujtohen që ai është në tavolinë me to dhe i afrohen për ta tundur pak, “laci” ia plas tallavasë.
Nga ana tjetër ke vajzat modele të cilat bëjnë si ngjala deti për të tërhequr pak vëmendje. Pastaj ka nga ata që rrinë në zonën VIP e llapin si të etur, nga ata që rrinë ulur e s’bëjnë asgjë përveçse të shohin turivarur sikur i ka sjellë njeri me zor ose veç kur shikon që diku në turmën e madhe që ka plasur një sherr për “pse ma pe ose pse ta pashë”. Por siç dihet, shqiptari ka lindur për qejf dhe si mos t’i humbim këto teatro reality show që ndodhin nëpër “club”-e!/Blitz.al/
als_Latn als_Latn als_Latn als_Latn als_Latn